

Χίος, 28/09/2023

**Ηλεκτρονική Δήλωση Μαθημάτων**

**Χειμερινού Εξαμήνου ακαδ. έτους 2023-2024**

Για το χειμερινό εξάμηνο ακαδ. έτους 2023-2024 οι **ημερομηνίες ηλεκτρονικών δηλώσεων μαθημάτων και τροποποιήσεων αυτών**, ορίζονται οι ακόλουθες:

**Δευτέρα 02/10/2023 έως Κυριακή 29/10/2023**

**Μετά το πέρας των ανωτέρω ημερομηνιών καμία αίτηση για δήλωση μαθημάτων δε θα γίνει δεκτή.**

**ΠΡΟΣΟΧΗ!!!!**

**Οι φοιτητές/τριες που δεν θα πραγματοποιήσουν ηλεκτρονική δήλωση μαθημάτων για το χειμερινό εξάμηνο, δεν θα έχουν δικαίωμα συμμετοχής στην εξεταστική περίοδο Ιανουαρίου και Σεπτεμβρίου.**

**Οι πρωτοετείς φοιτητές/τριες** θα προβούν σε δηλώσεις μαθημάτων αφού ολοκληρωθεί η διαδικασία της ταυτοποίησης και παραλάβουν κωδικούς από την Υπηρεσία Πληροφορικής.

Όλοι οι φοιτητές/-τριες έχουν το δικαίωμα να δηλώσουν **ν+6** σε αριθμό μαθήματα **συνολικά για όλο το έτος** (όπου ν= αριθμός μαθημάτων του εξαμήνου φοίτησης).

Οι φοιτητές /- τριες που ενδιαφέρονται να κάνουν **Πρακτική Άσκηση** κατά το χειμερινό εξάμηνο **θα πρέπει να την δηλώσουν ως μάθημα κανονικά στη δήλωσή της**.

**Η δήλωση μαθημάτων είναι υποχρεωτική** και πραγματοποιείται **ηλεκτρονικά**, μέσω της εφαρμογής του **UNIVERSIS.**

**Φ1. Σύνδεση στην Εφαρμογή (login)**

Ανοίγουμε τον Browser και στην γραμμή εντολών πληκτρολογούμε την διεύθυνση [**https://uni-student.aegean.gr**](https://uni-student.aegean.gr). Στη σελίδα που ανοίγει δίνουμε τα στοιχεία του ιδρυματικού μας λογαριασμού και επιλέγουμε Login.

**Φ5. Δηλώσεις Φ5.1. Μαθημάτων**

Εφόσον το τμήμα μας έχει ανοίξει την περίοδο δηλώσεων μαθημάτων, μπορούμε από το μενού να επιλέξουμε Δηλώσεις -> Δηλώσεις μαθημάτων. Η δήλωση μαθημάτων συνδέεται άμεσα και με τη δήλωση συγγραμμάτων και η υπηρεσία του Ευδόξου μπορεί να ενημερώνεται άμεσα για τα δηλωμένα μαθήματα ώστε να μπορούμε να λάβουμε και τα αντίστοιχα συγγράμματα που μας ενδιαφέρουν.

Επιλέγουμε Επεξεργασία και μπορούμε να υποβάλουμε

● είτε κενή δήλωση και να κάνουμε Υποβολή

● είτε επιλέγουμε τα επιθυμητά μαθήματά μας και κάνουμε κλικ στο κουμπί Δήλωση

Αν είμαστε βέβαιοι για τα μαθήματα που θα δηλώσουμε, επιλέγουμε το κουμπί Υποβολή στα δεξιά και στη συνέχεια εμφανίζεται ένα μήνυμα ότι έγινε με επιτυχία η υποβολή μαθημάτων και η δήλωσή μας θα είναι σε αναμονή για έγκριση από τη γραμματεία. Ταυτόχρονα, λαμβάνουμε ενημερωτικό email για τα μαθήματα που δηλώσαμε.

Αν για κάποιο λόγο δεν μπορούμε να καταχωρήσουμε κάποια μαθήματα, το σύστημα μας ενημερώνει ότι η δήλωσή μας δεν μπορεί να καταχωρηθεί και εμφανίζεται και το αντίστοιχο μήνυμα λάθους.

Υπάρχει και η δυνατότητα να μην κάνουμε υποβολή της δήλωσής μας, να την αποθηκεύσουμε προσωρινά και να την υποβάλουμε κάποια άλλη στιγμή. Εμφανίζεται ένα ενημερωτικό μήνυμα για την ενέργειά μας καθώς και στην αρχική οθόνη, υπάρχει αντίστοιχο μήνυμα ότι δεν έχει υποβληθεί οριστικά η δήλωσή μας.

**Φ5.3. Επιλογή κατεύθυνσης**

Αν το πρόγραμμα σπουδών που ακολουθούμε ορίζει την επιλογή κατεύθυνσης σε κάποιο συγκεκριμένο εξάμηνο, μπορούμε από την αρχική σελίδα των δηλώσεων, να επιλέξουμε τη δήλωση Κατεύθυνσης.

*Γραμματεία Προπτυχιακού προγράμματος Σπουδών*